Kamu bisa jelasin ke aku soal Italo Balbo dalam bahasa melayu?

Italo Balbo (Ferrara, 6 Jun 1896 – Tobruk, 28 Jun 1940) ialah seorang pemimpin Blackshirts (Camicie Nere, atau CCNN) Itali yang berkhidmat sebagai Marsyal Udara (Maresciallo dell'Aria) Itali, Gabenor Jeneral  Libya Itali, Panglima Tertinggi  Afrika Utara Itali (Africa Settentrionale Italiana, atau ASI), dan "pewaris takhta" kepada diktator Itali Benito Mussolini.

Selepas berkhidmat didalam Perang Dunia I, Balbo menjadi penganjur Fasis utama di kawasan kelahirannya Ferrara. Beliau adalah salah seorang daripada empat arkitek utama dalam Perarakan ke Rom yang membawa Mussolini dan Fasis berkuasa pada tahun 1922. Pada tahun 1926, beliau memulakan tugas membina Tentera Udara Diraja Itali dan mengambil peranan utama dalam mempopularkan penerbangan di Itali, dan menggalakkan penerbangan Itali kepada dunia. Pada tahun 1933, mungkin untuk meredakan ketegangan dirinya di Itali, beliau telah diberi memerintah kerajaan Libya Itali, di mana beliau tinggal sepanjang hidupnya. Balbo adalah satu-satunya pemimpin Fasis yang menentang kedua-dua undang-undang perkauman anti-Yahudi dan pakatan Mussolini dengan Nazi Jerman. Pada awal Perang Dunia II, beliau telah dibunuh oleh tembakan mesra apabila pesawat yang dinaikinya ditembak jatuh di Tobruk oleh senjata anti-pesawat Itali.